Despre serviciile de localizare și intimitate

Serviciile de localizare le permit aplicațiilor și site-urilor web să colecteze și să utilizeze informații bazate pe localizarea curentă a computerului dvs. Localizarea dvs. aproximativă este determinată utilizând informațiile din rețele Wi-Fi locale, colectate de serviciile de localizare într-un mod care nu vă identifică personal.

Când utilizați Spotlight sau sugestiile Safari în Safari, localizarea Mac-ului dvs. din momentul în care ați trimis o interogare de căutare în Spotlight sau Safari va fi trimisă la Apple pentru a spori relevanța sugestiilor Spotlight și a sugestiilor Safari, precum și pentru a îmbunătăți alte produse și servicii Apple. Dacă dezactivați Serviciile de localizare pentru sugestiile Spotlight, localizarea dvs. exactă nu va fi trimisă la Apple. Pentru a furniza sugestii relevante pentru căutare, Apple poate utiliza adresa de IP a conexiunii dvs. la Internet pentru a vă aproxima localizarea prin corelarea acesteia cu o regiune geografică.

Aplicațiile cărora le ați permis să utilizeze serviciile de localizare apar în panoul Intimitate din preferințele Securitate și intimitate. Casetele de validare indică dacă serviciile de localizare sunt activate sau dezactivate pentru o aplicație. Dacă nu doriți ca una sau mai multe aplicații să utilizeze serviciile de localizare, puteți dezactiva opțiunea debifând caseta de validare din dreptul aplicației. Dacă dezactivați serviciile de localizare pentru o aplicație, vi se va solicita să le reactivați data viitoare când aplicația încearcă să utilizeze datele dvs. de localizare.

De asemenea, puteți să dezactivați complet serviciile de localizare debifând opțiunea Activează serviciile de localizare în panoul Intimitate din preferințele Securitate și intimitate. Chiar dacă dezactivați serviciile de localizare, este posibil ca aplicațiile și site-urile web furnizate de terți să utilizeze alte metode de a determina localizarea dvs. Pe de altă parte, din motive de siguranță, informațiile de localizare ale Mac‑ului dvs. pot fi utilizate în cazul apelurilor de urgență pentru a sprijini eforturile de răspuns indiferent dacă ați activat sau nu serviciile de localizare.

Dacă permiteți utilizarea localizării dvs. curente de aplicații sau site-uri web furnizate de terți, vă supuneți condițiilor și politicii de confidențialitate ale acestora și nu politicii de confidențialitate Apple. Consultați condițiile și politicile lor de confidențialitate pentru a înțelege cum sunt tratate și utilizate informațiile despre localizarea dvs.

Prin utilizarea acestor funcționalități, sunteți de acord și vă exprimați consimțământul în privința transmiterii, colectării, întreținerii, procesării și utilizării acestor informații de către Apple, filialele și agenții Apple conform descrierii de mai sus. 

Informațiile colectate de Apple vor fi tratate întotdeauna în conformitate cu Politica de confidențialitate Apple, care se află la www.apple.com/ro/privacy.